Szentendre Éjjel-Nappal Nyitva Fesztivál

BARCSAY-ART | Közös festés óriás vászonra
2025-08-30 10:00 - 22:00 (Europe/Budapest) | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Szeretettel várunk minden alkotni vágyót – kicsiket és nagyokat – egy különleges, közösségi élményre, ahol egy hatalmas vászonra együtt festhetünk!
Engedd szabadjára a fantáziád, használd a színeket, és alkossunk együtt valami igazán különlegeset! Gyere, és legyél részese egy színes közösségi alkotásnak! Nem kell hozni semmit – csak a jókedvedet!
A részvétel ingyenes.

Dumtsa Kézműves Kirakodó
2025-08-30 10:00 - 22:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
A Dumtsa Kézműves Kirakodón ékszerek, kiegészítők, táskák, kerámiák, antikvár könyvek és még sok más megtalálható. A termékek ráadásul a legkülönbözőbb technikákkal, anyagokból készülnek: például üvegből, nemezből, akácból, de tűzzománc munkákat is találhatunk majd a standokon.

20 éves a Mikrocsodák Múzeuma!
2025-08-30 10:00 - 23:00 | MikroCsodák Múzeuma, Görög utca 4., Szentendre, Pest megye, 2000, Magyarország
Egy közös történet. Egy közös küldetés.
Idén ünnepeljük a Mikrocsodák Múzeumának 20. évfordulóját. Ebből a különleges alkalomból egy közös küldetésre hívunk mindenkit!
Szeretnénk meghívni, hogy csatlakozzon hozzánk és segítsen a történetünk megosztásában! A segítséget egy különleges játékkal és egy egyedi kedvezménnyel ajándékozzuk meg a közelgő Szentendre Éjjel-Nappal Fesztiválon.
Hosszabbított nyitvatartás a fesztivál alatt
A Szentendre Éjjel-Nappal Fesztiválon minden nap várjuk a látogatókat:
10:00 – 23:00
A történet, ami összeköt bennünket
Van egy pillanat, amiért az elmúlt 20 év minden napja megérte. Amikor egy apuka vagy anyuka odasúgja a gyermekének a mikroszkóp felett: „Látod? Ez az a csoda, amiről annyit meséltem. Ugye, hogy elképesztő?”
Ezek a mondatok adják a jubileumunk igazi ünnepét. Húsz év telt el azóta, hogy Mykola Syadristy művészete 2005-ben Magyarországra került. Akkor még csak egy kiállítást nyitottunk, de mára, a látogatóinknak hála, sokkal több lett ennél: egy közös családi emlékké, egy generációkon átívelő hagyománnyá vált.
Az igazi visszaigazolás számunkra az, amikor egykori gyermek látogatóink ma már szülőként térnek vissza, hogy saját gyermekeiknek is megmutassák a csodát, ami egykor őket is elvarázsolta.

Egy élmény, ami mindenkit összeköt
A kiállítás minden darabja egy-egy izgalmas rejtély, ami beszélgetésre és közös gondolkodásra ösztönöz. A közös rácsodálkozás öröme itt eltünteti a generációs határokat, és egy olyan valódi, kézzelfogható élményt nyújt, ami lelassít és segít újra felfedezni a világ apró szépségeit a digitális zajban.
Lehetőséget adunk most, hogy virtuálisan átélje a kiállítást. Ha már látta, azért, hogy felidézze, ha még nem, azért, hogy el tudja képzelni ezeket a csodákat.
VIRTUÁLIS KIÁLLÍTÁS
A küldetés részletei
Aki szeretne hozzájárulni a 20 éves történetünk megosztásához, annak a segítségét egy különleges, kétrészes játékkal háláljuk meg.
LÁTTAD A FACEBOOK JÁTÉKUNKAT?
A Facebook oldalunkon futó hirdetésünket megosztók szintén 50% kedvezményben részesülnek! A részvételhez keresd a hirdetett posztunkat, oszd meg a leírás szerint, és mutasd be a képernyőfotót a pénztárnál!
AZONNALI 50% KEDVEZMÉNY
Aki megosztja ezt az oldalt nyilvánosan a közösségi médiában, és a megosztásról készült képernyőfotót bemutatja a pénztárnál a Szentendre Éjjel-Nappal Fesztivál ideje alatt (2025. augusztus 29-31.), 50% kedvezménnyel léphet be a múzeumba.
A JÁTÉK FOLYTATÓDIK A FŐDÍJAKÉRT!
De a küldetés itt még nem ér véget! A fesztivál után is folytatódik a játék az igazán exkluzív nyereményekért. Készítsen egy szelfit a múzeumban, mutassa meg az élményét, és töltse fel a képet a #mikrocsodak20 hashtaggel! A szelfit feltöltők között a 20. évforduló alkalmából különleges VIP élmény belépőket sorsolunk ki.
Ünnepeljen velünk a 20. Szentendre Éjjel-Nappal Fesztiválon!
A 20. évfordulós ünnepségsorozatunkat szándékosan a város legkedveltebb eseményén, a 20. alkalommal megrendezett Szentendre Éjjel-Nappal Fesztiválon indítjuk. Ez a három nap a városról, a művészetről és a pezsgő kulturális életről szól. Fedezze fel a múzeumunk mellett a város többi rejtett kincsét és programját is!
Köszönjük, hogy velünk együtt írják tovább ezt a 20 éves történetet!

AZ ELVARÁZSOLT LEGÉNY népmesei bábjáték | Lázár cár téri színpad
2025-08-30 11:00 - 12:00 | Lázár Cár tér, Dunakorzó, Lázár cár tér, Szentendre, Pest megye, 2000
AZ ELVARÁZSOLT LEGÉNYNépmese-történet bábokkal, élőzenével és népdalokkal kísérve, a gyerekek bevonásával.
Játsszák: Alexics Rita, Erdei Juli, Krausz Gábor. Díszlet, bábok: Török Ágnes. A mesét bábszínpadra alkalmazta és rendezte: Szívós Károly
Szép a tavasz, szép a nyár. Szép az, ki szabadon erdőket jár. Bizony az erdő pedig rejthet furcsa lényeket is, akik varázserővel bírnak! De mit tehet az ifjú legény, aki vadászni indult a rengetegbe, és jó szíve bajba sodorta? Ki segít neki megtalálni igaz szerelmét, miután hirtelen kutyabőrben találta magát? Itt aztán megmutatja igaz arcát gazdag s szegény, óriás és parányi is. Aki sír, vígaszt lel; aki dölyfös, megbűnhődik. Nade így is kell lennie, nem?! Kalandozás erdőn, mezőn, hegyekben és mocsarakban… Remélve, hogy a mesék vége valahogyan mégis mindig jóra fordulhat!
Az előadás alatt népi játékokat játszhatnak a vállalkozó szellemű nézők.
A részvétel ingyenes!

RAB RÁBY legendájának nyomában | kosztümös, zenés helytörténeti séta
2025-08-30 11:00 - 12:30 | Ferenczy Múzeum, Kossuth Lajos u. 5., Szentendre, Pest, 2000
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Fedezd fel Szentendre rejtett zugait és izgalmas történeteit egy különleges helytörténeti séta során! Járjuk be együtt a város utcáit Rab Ráby világán keresztül, és keltsük életre a múlt szereplőit, titkait és legendáit. Mitől különleges ez a séta? Megismerheted Rab Ráby igaz (és kicsit kiszínezett) történetét Megtudhatod, hol zajlottak az események, amik Petőfit is megihlették Érdekes részleteket tudhatsz meg Szentendre történelméről – nemcsak a turistáknak szól!
Sétavezető: Komáromi-Raisz Borbála, a séta a Ferenczy Múzeumtól indul!
Regisztráció: regisztracio@muzeumicentrum.hu
Részvételi díj: 3000 Ft (múzeumi belépő)

Terítéken a porcelán és a kínai tea
2025-08-30 11:00 - 18:00 | Szente Krisztina Ceramic Studio, Gőzhajó utca 1., Szentendre, 2000, Magyarország
Szente Krisztina kerámiaművész szeretettel vár minden érdeklődőt a stúdióba, sok-sok porcelánnal és kínai tea kóstolóval.

Barcsay életmű mozgásban
2025-08-30 11:00 - 20:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
A Barcsay 125 emlékév alkalmából kivételesen megnyílik a Barcsay Múzeum!
Házigazda: Gergye Krisztián
A különleges nap során projektorok vetítik az ikonikus szentendrei kötődésű művész képeit és rajzait a múzeum tereiben, ahol a falak életre kelnek, az alakok mozogni kezdenek. A látogatók szabadon barangolhatnak ebben az újraértelmezett képuniverzumban – egyedi, érzéki találkozás Barcsay világával.
Időszakonként élő performanszok egészítik ki az immerzív élményt.
Megnyitó: augusztus 29. péntek 17:00
Látogatható: augusztus 29-31. 11:00-20:00
Élő performanszok: augusztus 29-31. 15:00, 17:00, 19:00
Előadók: Gesztelyi Nagy Csilla, Kovács Domokos, Gergye Krisztián

FALMESÉK utcatárlat a Görög utcában | Bihon Győző és Gulyás Andrea képzőművészek kiállítása
2025-08-30 12:00 - 20:00 | Görög utca, Fő tér, Szentendre, Pest, 2000
Egy nyári hétvégére a Görög utca falai galériává alakulnak.Képek kerülnek a vakolatra, történetek a kövekre. Szemek figyelnek, lábak lassítanak, és talán valaki meghallja a fal meséjét.
Gyertek, nézzetek, álljatok meg egy pillanatra!A festmények megszólalnak – és talán bennetek folytatják tovább a mesét.
És ha úgy érzed, egyik hozzád szól – hazaviheted!Mert minden megvásárolt kép nemcsak falat díszít, hanem új alkotás születését segíti elő. Támogatásoddal történetek folytatódnak – ecsetvonásokban, színekben, jövőbeli vásznakon.
Gyertek, sétáljatok velünk!
A fal mesél – és ti írhatjátok tovább.
Helyszín: Görög utca, a Főtértől a Kovács Margit Kerámiamúzeumig

Műhelybemutató | Szakrális Szövőműhely
2025-08-30 14:00 - 15:00 | Szakrális Szövőműhely, Bogdányi út 10/a., Szentendre, 2000, Magyarország
Hogyan működnek a szövőszékek, mi a különbség, hogyan születnek a minták?
Hogyan született a nyitott műhely? Kik, és miért járnak ide, megismerkedni a szövéssel?
A program ingyenes, de regisztrációhoz kötött. Jelentkezni a brigitta.bicskei@gmail.com címen lehet.

Cianotípia workshop - Ismerd meg egy 19. századi fotóeljárás fortélyait!
2025-08-30 14:00 - 16:30 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A résztvevők felfedezhetik a cianotípia varázslatos világát, megismerkedhetnek a 19. századi fotóeljárás fortélyaival és egyedi, kék tónusú képeket készíthetnek napfény és víz segítségével. A foglakozáson különböző növények, tárgyak és a múzeumi gyűjtemény képei is rendelkezésre állnak a témaválasztáshoz.
A workshophoz nincs szükség előképzettségre. A workshopot Illyés Bence tartja.
Regisztráció: regisztracio@muzeumicentrum.hu
A részvétel ingyenes.

Kalandjáték: A Merkúr titkai
2025-08-30 14:00 - 17:00 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Űrhajósként évtizedek óta idegen civilizáció után kutatsz a világűrben. Az első vagy, aki társaival a Merkúrra lépett!Földi idő szerint 2025. augusztus 30-a van, 14 óra. Mindössze 3 órád van, hogy megjavítsd az űrhajódat, amivel visszatérhetsz a Földre: 17 órakor a fedélzeti számítógép megkezdi a visszaszámlálást… Szerezd meg az eszközöket, alkoss, építs, kapcsolódj és a küldetésed sikeres lesz! Még az is lehet, hogy találkozol egy idegennel…
A részvétel ingyenes, de regisztrációhoz kötött.
Regisztráció: regisztracio@muzeumicentrum.hu

Yerba mate kóstoló + My cucumber mate sör kísérlet
2025-08-30 14:00 - 17:00 | Barlang, Dunakorzó 18., Szentendre, 2000, Magyarország
Mi azért szeretjük a mate teát, mert lehet vele kísérletezni, és kell is!
Sok szeretettel várunk mindenkit az Éjjel-Nappal Szentendre keretein belül egy izgalmas yerba mate kóstolóra, Szentendre egyik kedvenc helyére: a Barlangba!
Mi várható? Jó hangulat biztosan. Ugyanakkor a gyakorlottabb materók, ahogy már megszokhatták: Balázs Gábor legalább 10-15 féle yerba matéval készül, amelyekkel ér kísérletezni, de legfőképpen megkóstolni.
Az újjoncoknak sem kell aggódnia, hiszen minden eszközt, és mate tea fajtát megismerhetnek a kóstoló alatt, hogy könnyebben eligazodhassanak a dél-amerikai cserje világában. Gábor minden kérdésre megadja a választ, már ami a yerba matét illeti.
A kóstoló extra különlegessége, hogy a Mate Központ a Horizonttal való kollaborációját is bemutatja: a My cucumber Mate-t, amely egy uborkás matés lager frissen a főzdéből.
‘Vajon milyen lenne több matéval?’ – merül fel mindenkiben a kérdés.Most lehetőség lesz kipróbálni ezt is, sőt megmutatjuk, hogy milyen maga az a ‘nyers mate’, amelyből készült.
Időpont: 2025. Augusztus 30. 14:00-17:00Helyszín: 2000, Szentendre Duna korzó 18. Barlang
Az esemény INGYENES, de regisztrációhoz kötött.
Gyertek és matézzunk együtt!

Éjjel-Nappal a város | Közös alkotás a Templomdombon
2025-08-30 14:00 - 18:00 | Templomdomb, Templom tér 1., Szentendre, Pest, 2000
Több éves hagyományainkhoz híven ismét közösen, szabadon alkothatunk és készíthetünk két óriási festményt a Templomdombon, Zarubay Bence szentendrei képzőművész segítségével. Felfedezhetjük a szentendrei őstémákat miközben bárki kipróbálhatja a közös alkotás élményét.

Instabil oldalfekvés - kiállítás és programsorozat
2025-08-30 14:00 - 23:59 | Vajda Lajos Stúdió, Péter Pál u. 6., Szentendre, Pest, 2000
A legendás Vajda Lajos Stúdió tagjai kísérleti, ugyanakkor egymással párbeszédet folytató kiállítási teret hoznak létre augusztus utolsó hétvégéjére. A programsorozatban a stúdió tagjainak kiállítása mellett szerepelnek majd „nehézzenei” elemek, audiovizuális és kísérletező performanszok is.
augusztus 29. péntek
19:00 Instabil oldalfekvés c. kiállítás megnyitó esemény / Szurcsik József képzőművész, közreműködik Mákó Miklós trombitaművész
19:30 Phantom set / Mákó Rozi és Kitzinger Gábor / audiovizuális performansz
21:00 Slamtendrectomy / nehézzenei darálás
22:00 Fekete Jéé / dj set
augusztus 30. szombat
19:00 Szembe sítés / teremőrök forradalma: Botos-Medveczky-Klénai-Szili performansz
20:00 Ártér / Hugyecsek-Rizmayer performansz
21:00 Bernáthy Zsiga live / Visualhazard / audiovizuális performansz
augusztus 31. vasárnap
Random tárlatvezetések a kiállításon szereplő művészekkel
Új Sikátor installáció: Fodor Balázs / MŰEMLÉKMŰ

Színező és szecessziós lámpás-készítés
2025-08-30 15:00 - 16:30 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Fedezd fel a szecesszió varázslatos világát egy színes és alkotó délutánon, ahol színezhetsz, és saját szecessziós stílusú lámpát készíthetsz! Szeretettel várunk minden korosztályt – legyen szó kis kezekről vagy nagy ötletekről –, hogy együtt alkossunk és kapcsolódjunk a művészethez játékos formában!
A programon való részvétel ingyenes!

Készíts szentendrei Papírsárkányt!
2025-08-30 15:00 - 17:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Díszítsd saját készítésű papírsárkányodat szentendrei motívumokkal, majd mutasd meg mindenkinek a városban reptetve! A foglalkozást tartja: Bors-Bulbuk Zsuzsanna művészettörténész.A programon való részvétel ingyenes!

Készítsd el a saját noteszed!
2025-08-30 15:00 - 18:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Könyvkötészeti workshop Rajkó Krisztina designerrel. A foglalkozáson a múzeum korábbi molinóiból készíthetjük el jegyzetfüzetünket.
A részvétel ingyenes, de regisztrációhoz kötött.
Regisztráció: regisztracio@muzeumicentrum.hu

NAPÚT - AZ ÉKSZEREK SZÍNHÁZA kiállítás és vásár
2025-08-30 15:00 - 19:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
Napút – Az Ékszerek Színháza
Kortárs ékszerkiállítás hazai és nemzetközi alkotók részvételével
A nyár a fény, a mozgás, a találkozások és az emlékek időszaka – az érzékek kitágulnak, a színek teltebbé válnak, a pillanatok súlyt kapnak. A „Napút – Az Ékszer Színháza” című kiállítás ezekre az élményekre épít: kortárs ékszereken keresztül idézi meg a nyár lüktetését, játékosságát és mélységét.
A kiállításon hazai és nemzetközi alkotók különleges, sokszor határátlépő művei kelnek életre – akárcsak egy színházi előadás színpadán. Ezüst, üveg, tűzzománc, fém és kerámia formálódik személyes történetekké, gesztusokká, emléktöredékekké, amelyek testközelből szólítják meg a látogatót. Minden ékszer egy önálló jelenet, egy mozdulat, egy gondolat, amit viselni és átélni lehet.
A tárlaton bemutatkozó alkotók: IKIIKI Horányi Kinga – ékszertervező művész, Fekete Fruzsi – ékszertervező művész, Barbara Proverbio (Olaszország) – üvegékszerek, Bajcsi Nagy Balázs – fémműves ékszertervező, Mátyók Györgyi – kortárs ékszerek, Csabák Ildikó – ötvös, üvegékszerek, Wenyin Yiang (Kína) – kulturális rétegekkel átszőtt ékszerművészet, Segesdi Bori – kerámiaékszerek, Farkas Beáta – ötvös, kortárs ékszerek, Fehér Laura – ötvös, kortársékszerek, Osheka by Padányi Orsi – ékszertervező művész, Pálfalvi Emese – ékszertervező, tűzzománc ékszerek, Kuti Krisztina ékszertervező, Jermakov Katalin – Ferenczy Noémi díjas ékszertervező művész, Monika Czuba (Belgium) –ékszertervező művész.
A „Napút – Az Ékszer Színháza” nem csupán egy kiállítás, hanem élmény, ahol a látogató beléphet az ékszerek világába, ahol minden darab mesél – arról, kik vagyunk, mit érzünk, és hogyan válik egy tárgy személyes, hordható történetté.

Programok a Lugas Pódiumon
2025-08-30 15:00 - 19:00 | Dunakorzó, Dunakorzó 18., Szentendre, 2000, Magyarország
A Duna korzón a város és a természet harmonikus ötvözetben egyesül. Három napon át izgalmasan élhető forgatag vár itt mindenkire: zenei műfajkavalkád a Lázár cár tértől a Barlang kerti nagyszínpadáig, gasztronómiai tobzódás a teraszokon, népi és urbánus játékok nem csak gyerekeknek. Gólyaláb, kötéltánc, bábszínház és tűzzsonglőr; magyar népzene, japán teák, jiddis dalok és szerb falatok – mindez a hűs Duna és a romantikus szentendrei polgárházak varázsában.
A Lugas Pódiumon minden délután akusztikus formációk várnak!
Helyszín: Duna korzó, a Görög utcával szemben a kavicsoson
MINDEN PROGRAM INGYENES!
PROGRAM:
augusztus 29. péntek16:00 Jolis Carmen (ének) és Klenner Sziszi (gitár)Modern blues populáris köntösben.
17:00 Fekete Jenő (gitár, ének)Az eMeRTon díjas gitáros, énekes, dalszerző az amerikai folklór zene elkötelezettje, a rock and roll, illetve a delta blues és a nagyvárosi Chicago rhythm and blues jeles képviselője hazánkban, már negyedik évtizede.
18:00 Salgó Viki (gitár, ének)A dalszerző-énekes és amatőr festő Pilisszentlászlón él, különös hangulatú dalait angol nyelven írja.
augusztus 30. szombat15:00 Glück LányokBerki Szofi és Bognár Anna (ének), Horváth Szabolcs (zongora)Swing jazz-morzsákkal és egy kis színházzal – a világ minden tájáról!
16:00 Kazue KuwanaJapán hangszerbemutató a Szakura Együttessel.
17:00 Alexics RitaAz éneklő sárkány – mese, zene, bábok
18:00 Gyöngy DánielMozgás-performansz rendhagyó tea-szertartással.
augusztus 31. vasárnap15:00 Szolnoki Balázs (gitár, ének) és Felber Dominik (gitár)Az OTUZ zenekar akusztik formációját a két fiatal még középiskolás korában alapította, a jókedv és a tánc garantált.
16:00 Szakál Tamás (hegedű, ének) és Darvas Kristóf (zongora, ének)Békebeli táncdalok hegedűre, zongorára és énekhangra.
17:00 Darvas Kristóf (zongora, ének)A könnyűzene története a XX. században – bárzongorára.
18:00 Schwartz Dávid (ének) és Kovács István (zongora)A Jukebox Piano Acoustic a szentendrei születésű énekes-színművész és zongoraművész barátja könnyűzenei akusztikus műsora.

A széf rejtélye - szabadulószoba a könyvtárban
2025-08-30 16:00 - 17:00, 2025-08-30 17:00 - 18:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Nemrégiben a könyvtárban, egy titkos rekeszben különleges, henger alakú széfet találtak. Mostanáig senki sem tudta kinyitni a rejtélyes szerkezetet. Ha sikerül feltörni a kódot, megszerezhetitek a rég elveszettnek hitt kincseket és kijuthattok a könyvtárból. Igazi kaland, szórakozás! Gyertek! 3-6 fős csapatok jelentkezését várjuk!
Részvételi díj 2000 Ft/fő, regisztráció az info@gyalogkaland.hu címen.
Időpont: 2025. augusztus 30. szombat 16:00, 17:00, 18:00

Az Abraka-Dabra Hastánc Csoport bemutatója
2025-08-30 16:00 - 17:00 | Virágok és kívánságok tere, Alkotmány utca, Szentendre, Pest megye, 2000, Magyarország
Az Abraka-Dabra Hastánc Csoport bemutatója a Virágok és Kívánságok terén, a Szentendre Éjjel-Nappal Nyitva Fesztivál szombati napján, 16 órától.

Süti, a kisegér és a váratlan esemény
2025-08-30 16:00 - 17:00 | Parti Medve, Ignatovity Jakov utca 2., Szentendre, Pest, 2000
A nagy sikerű Süti könyvsorozat legújabb részének könyvbemutatója kézműveskedéssel.

FÜVESKÖNYV WORKSHOP
2025-08-30 16:00 - 19:00 | Szentendrei Régi Művésztelep, Bogdányi u. 51., Szentendre, Pest, 2000
Füveskönyv készítő workshop, irkafűzés technikával.
A workshop során a részvevők elkészíthetik saját Füveskönyvüket, a számukra fontos bölcsességekkel, álmokkal, élményekkel. A folyamat során a kollázs, a rajz, vagy éppen a festés technikáját próbálhatják ki a résztvevők.

"Mana Classes 3.0" ékszerkiállítás
2025-08-30 16:00 - 20:00 | Mana Ékszerstúdió, Görög utca 4., Szentendre, Pest, 2000
A Mana Ékszerstúdió 2003-ban alakult Szentendrén, azzal a céllal, hogy láthatóvá és elérhetővé tegye a kortárs ékszer műfajának legújabb hazai eredményeit. A 2005 óta Jermakov Katalin ötvösművész vezetésével működő stúdió -amely egyszerre nyitott műhely és galéria – a kezdetektől fontos feladatként tekint az oktatásra is. A rendszeresen induló, többszintű ékszerkurzusok, alapozó technikai tanfolyamok, az alapvető tervezési elveket bemutató designkurzusok és mesterkurzusok mellett számtalan nemzetközi workshopra is sor került az elmúlt 22 évben. Ezek az adott téma vagy különleges technológia köré szerveződő workshopok, (melyeken francia, német, amerikai, indonéz, holland, izraeli, dán és svéd hallgatók mellett több mint 40 finn kolléga vett már részt), remek alkalmat kínálnak a nemzetközi szakmai kapcsolatok kialakítására, hozzájárulva a stúdió nemzetközi ismertségéhez.
Ezévben a SZÉN idejére szervezett kiállításon válogatást mutatunk az elmúlt év design kurzusain készült ékszerekből, ehhez kapcsolódóan műhelybemtatókkal, tárlatvezetéssel várjuk az érdeklődőket.
Ünnepélyes megnyitó és tárlatvezetés:
augusztus 30. szombat 16:00

Műhelybemutató és tárlatvezetés:
augusztus 31. vasárnap 10:00 és 16:00

Feel:It SUMMER CLOSIG '25 | Kacsakő 2.0
2025-08-30 16:00 - 23:00 | Kacsakő Bisztró, Duna korzó 21, Szentendre, Pest, 2000, Magyarország
Feel:it – Nyárzáró a Duna-parton Kacsakő Bisztró, Szentendre 2025. augusztus 30. | szombat 16:00 – 23:00 Belépés: ingyenes
Az év legmelegebb hónapját egy igazán különleges eseménnyel zárjuk le – visszatérünk Szentendrére, a Kacsakő Bisztróba, hogy méltóképp búcsúztassuk a nyarat ott, ahol a természet, a város és a zene egy ritmusra lüktet.
Ez az este több szempontból is ígéretes: A Szentendre Éjjel-Nappal Nyitva Fesztivál is ezen a hétvégén zajlik, így az egész város megtelik élettel, művészettel, pezsgéssel –és mi is hozzátesszük a magunk részét, ahogy azt csak a Feel:it tudja.
Deep, house és melodic ütemek Frissítő italok Finom falatok Naplemente a Duna-parton Piknik vibe és baráti hangulat Családbarát környezet
Ha van tökéletes pillanat arra, hogy megálljunk, visszanézzünk a nyárra, és egy utolsó nagy levegővel elmerüljünk a zenében – akkor az ez.
——ENGLISH——
Feel:it – Summer Closing by the Danube Kacsakő Bistro, Szentendre Saturday, August 30, 2025 4:00 PM – 11:00 PM Free entry
We’re closing out the hottest month of the year with a truly special event– returning to one of our favorite riverside spots, Kacsakő Bistro in Szentendre, to say goodbye to summer where nature, city, and sound meet in perfect harmony.
This evening promises to be even more vibrant than usual: The “Szentendre Éjjel-Nappal Nyitva” Festival will be in full swing that weekend, bringing art, life, and energy to every corner of the town –
and we’ll be there, adding the Feel:it vibe to the rhythm of it all.
Deep, house, and melodic grooves Refreshing drinks Tasty bites Sunset by the Danube Picnic vibes & laid-back atmosphere Family-friendly setting
If there’s a perfect moment to pause, reflect on the summer, and take one last deep breath before the seasons change – this is it.
Join us, feel the moment, and let’s wrap up this unforgettable summer – the Feel:it way.

14. Rotary Jótékonysági Gumikacsaverseny
2025-08-30 17:00 - 18:00 | Bükkös patak (Kanonok utcai hídtól az Apor hídig)
Idén is 1000 darab sorszámozott Gumikacsa száguld végig a Bükkös patakon, hogy eldöntsék ki a leggyorsabb versenyző.
Miden egyes kacsához tartozik egy támogatói jegy, amelyet a versenyt megelőző napokban a szentendrei Tourinform irodában, 23-án és 30-án szombaton a szentendrei piacon vagy a verseny napján 15:00 órától a helyszínen lehet megvásárolni. Az első 15 helyen befutó Gumikacsa és a hozzátartozó támogatói jegy boldog tulajdonosa értékes ajándékokkal lesz gazdagabb, amelyet a verseny helyszínén, az eredményhirdetéskor vehet át. A verseny tárgyi nyereményeinek összértéke több százezer forint, hamarosan egyesével is bemutatjuk a támogatóinkat és a nyereményeket.
A fődíj, ahhogy mindig, 2025-ben is egy vadonatúj gyermek mountainbike kerékpár.
A támogató jegyek ára: 1.000 Ft.
További részletekért kövessétek be az eseményt!

Akvamarin bölcsessége könyvbemutató és kiállítás
2025-08-30 17:00 - 18:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
Női archetípusok Sugár Zsigmond meséiben, Ur Eleonóra festményein, mitológiában, asztrológiában.
A festőt, Ur Eleonórát az édesanyja „Kincsecském”-nek, a keresztanyja „Gyémántom”-nak szólította, ez ihlette a kilenc női portré nevét, a kilenc drágakövet. A női archetípusok tanulmányozása ösztönözte a nők sokféleségének ábrázolására.
Sugár Zsigmond mese- és ifjúsági írót megihlette e sorozat, a batikfestményeken megjelenő nők titkai. A krokodilbőrbe bújtatott leány, a társát lantjátékával segítő asszony, a madárrá változó királylány sorsfordító próbán esik át. Egyikük sem a győzelemre vágyik, hanem a teljességre. Az élet vizét isszák s itatják szeretteikkel és velünk, az olvasókkal. Női bölcsességük hol egy görög mítosz nyomán csillan meg, hol egy régen elfeledett népmese töredékében.
Ur Eleonóra festményei által ihletett, most megjelenő mesekönyv bemutatója, ahol Sugár Zsigmond felolvas, Ur Eleonóra az asztrológiában megjelenő női archetípusokról mesél.

ÍLIÁSZ - Gyabronka József Homéroszt olvas
2025-08-30 17:00 - 18:00 | Ferenczy Múzeum, Kossuth Lajos u. 5., Szentendre, Pest, 2000
Íliász
Gyabronka József Homéroszt olvas

Homérosz eposzai végtelenül gazdag, klasszikus remekművek, hősök és istenek történetei – emberi, nagyon is átélhető helyzetekkel, problémákkal, helyenként humorral. Az Íliász a háborúról szól – már ez is szomorúan aktuálissá teszi.
Homérosz a Kr.e. 8. században írta az Íliászt, a trójai háború majdnem öt évszázaddal korábban, 1200 körül zajlott.
Parisz, a trójai király, Priamosz egyik fia „a legszebbnek” járó almát Héra, Pallasz Athéné és Aphrodité közül Aphroditének adta, aki cserében a világ legszebb asszonyát ígérte neki. Ő volt Heléna, a görög Meneláosz felesége. Parisz megszöktette Helénát – majd hamarosan kitört a háború. Meneláosz testvére a görög fővezér, Agamemnón, mellettük harcol a görög seregben Odüsszeusz, Diomédész, Aiász, Akhilleusz, Patroklosz, és az öreg Nesztor. Velük szemben, a trójai oldalon Priamosz, az öreg király és a két fia, Parisz és Hektor, a legnagyszerűbb trójai hős.
Az eposz nem a trójai mondakör egészét, csak a trójai háború utolsó, tizedik évének egyetlen epizódját meséli el, amely Akhilleusz haragjával kezdődik, és Hektór halálával, illetve Akhilleusz és az öreg Priamosz találkozásával végződik, a világirodalom egyik legszebb jelenetével.
Dramaturg: Török Tamara

augusztus 29. péntek este 19.30-kor és augusztus 30. szombat délután 17 órakor

Helyszín: a Ferenczy Múzeum udvara (Szentendre, Kossuth Lajos utca 5.)

Kurátori tárlatvezetés az Inflow Nemzetközi Kortárs Művészi Ékszerkiállításon
2025-08-30 17:00 - 18:00 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A tárlatvezetésen való részvétel ingyenes.
